*DJEČJI VRTIĆ ZIPKICA*

*Zabok, Stjepana Radića 15*

*KLASA:601-02/20-06/03*

*URBROJ:2197-17-2-20-2*

*Zabok, 09. travnja 2020.*

*Z A P I S N I K*

*Sastavljen na 08. Sjednici Upravnog vijeća Dječjeg vrtića ZIPKICA, u Dječjem vrtiću, dana 9.. travnja 2020. godine s početkom u 7.00 sati.*

*Sjednici su prisustvovali od strane Upravnog vijeća:*

* *predsjednik UV-a Renato Ljubić, prof., dipl.polit.,*
* *članovi: Rino Valec, Slađana Klanjčić, Goran Tomek i Željka Trgovec*
* *Ostali prisutni: Dijana Lovinčić-Crnković, ravnateljica Dječjeg vrtića i Vlasta Benjak, tajnica, zapisničar.*

*Predsjednik UV-a pozdravlja nazočne, konstatira da su prisutni svi članovi UV-a, te se mogu donositi pravovaljane odluke.*

*Predlaže slijedeći dnevni red :*

*DNEVNI RED*

1. *Usvajanje zapisnika sa 07. Sjednice Upravnog vijeća održane dana 26. ožujka 2020. godine,*
2. *Donošenje Plana upisa djece u Dječji vrtić Zipkica u programe ranog i predškolskog odgoja i obrazovanja za pedagošku godinu 2020/2021. te zbog izvanrednih okolnosti produženje roka za dostavu zahtjeva za upis djece,*
3. *Razno.*

*Predloženi dnevni red jednoglasno je usvojen.*

*TOČKA 1.*

*Zapisnik sa 7. Sjednice Upravnog vijeća Dječjeg vrtića Zipkica, održane dana 26. ožujka 2020. godine, jednoglasno* ***je usvojen****.*

*TOČKA 2.*

*Dijana Lovinčić-Crnković, ravnateljica, obrazlaže potrebu donošenja Plana upisa djece u Dječji vrtić Zipkica u programe ranog i predškolskog odgoja i obrazovanja za pedagošku godinu 2020/2021.:*

*Bliži se sredina travnja kada obično planiramo natječaj za upis djece u novu pedagošku godinu.*

*Situacija je specifična te sam Osnivaču 26.3.2020. proslijedila upit vezan uz Rješenje prosvjetne inspekcije budući smo dobili prolongaciju za usklađivanjem s Državnim pedagoškim standardom do 1.9.2020.*

*Još u listopadu poslala sam na grad prijedlog rješenja tog problema , no do danas nikakav odgovor ili uputa nije stigla, osim što sam usmeno dobila informaciju da će se vjerojatno s proširivanjem vrtića ići u Špičkovini, no kada, gdje i kako se ne zna.*

*Budući na dopis od 26.3.2020. nisam dobila odgovor, 2.4.2020. sam poslala zamjenici gradonačelnika mail gdje predlažem odgodu natječaja za period kada se vrtić otvori i kada ćemo imati bolji uvid u situaciju s ispisima. Naime, svi smo svjesni ekonomske situacije u kojoj ćemo se naći nakon završetka ove pandemije. Vrtić ima 600 roditelja, pretpostavljam kako možda ima roditelja koji su ostali bez posla, te ima i onih koji se već raspituju o ispisu. Samim time  smatrala sam kako ćemo se povratkom u koliko - toliku normalu moći bolje pripremiti za upis, tj. bolje moći predvidjeti broj slobodnih mjesta u vrtiću.*

*Međutim, od Natalije Gretić sam dobila uputu da upise provedemo sukladno Pravilniku, dakle, od kraja travnja, jedino da, sukladno mom prijedlogu te Odluci Upravnog vijeća, rok za prijave produžimo do kraja svibnja. Također, prijave za upis bi se provodile elektroničkim putem.*

*Osim prijedloga Plana upisa djece u iduću pedagošku godinu, na znanje vam je dostavljen dopis koji sam slala u listopadu , a vezan je uz prijedlog rješenja problema prekapacitiranosti vrtića te mailove prema zamjenici gradonačelnika te odgovor Natalije Gretić.*

*Nakon obrazloženja ravnateljice nije bilo dodatnih pitanja.*

*Upravno vijeće Dječjeg vrtića Zipkica, na prijedlog ravnateljice, jednoglasno donosi*

***ODLUKU***

*I*

*Donosi se* ***Plan upisa djece u Dječji vrtić Zipkica******u programe ranog i predškolskog odgoja i obrazovanja******za pedagošku godinu 2020/2021.***

*Tekst Plana upisa djece iz prethodnog stavka nalazi se u privitku ove Odluke i čini njezin sastavni dio te se dostavlja na suglasnost Gradonačelniku Grada Zaboka.*

*II*

*Dječji vrtić Zipkica raspisat će natječaj za upis djece sukladno Planu upisa iz točke I ove Odluke i odredbama Pravilnika o upisu djece i ostvarivanju prava i obveza korisnika usluga u Dječjem vrtiću Zipkica.*

*Obzirom na trenutne izvanredne okolnosti zbog epidemije zarazne bolesti COVID-19 uzrokovane virusom SARS-CoV-2, rok za dostavu zahtjeva za upis djece na natječaj iz stavka 1. ove točke produžuje se do 01. lipnja 2020., a zajedno s pripadajućom dokumentacijom dostavlja se elektroničkim putem na email:* *upisizipkica@gmail.com**.*

*Drugih pitanja i prijedloga nije bilo.*

*Sjednica je dovršena u 07.10 sati.*

*Zapisničar PREDSJEDNIK UPRAVNOG VIJEĆA*

*Vlasta Benjak Renato Ljubić, prof., dipl.polit.*

2